Ørkenen Sur

Ørkenen Sur, også skrevet Ørkenen Suhr,  var et tilholdsted for arbeidsløse og bostedsløse nordmenn, for det meste  sjømenn uten hyre i USA på 1920-tallet.Jon Michelet: En sjøens helt - skytteren, s. 221 og s.191 Ørkenen Sur lå på en søppelfylling på en jernbanetomt i havneområdet Red Hook i Brooklyn. På det meste kunne opp til 500 bostedsløse holde til på søppelfyllingen i krypinn og skur som var satt sammen av det som fantes av materialer på stedet, tjærepapp, utbankede oljefat, o.l. Det var flest nordmenn, men også svensker og andre.Anmeldelse i nrk.no 2010 av Thor Gotaas' og Roger Kvarsviks Ørkenen Sur - den norske uteliggerkolonien i Brooklyn

Bymisjonær Karl Holm (1877–1960) fra Gjesdal gjorde en innsats for utstøtte, fattige og alkoholiserte nordmenn som bodde i Ørkenen Sur.Reklamevideo for den engelske utgaven av Karl Holms bok I perioden 1926 til 1934 besøkte han kolonien 307 ganger for å gi dem mat og støtte. Han satte også i gang innsamlingsaksjoner til støtte for innbyggerne her. Det var Holm som satte navnet «Ørkenen Sur» på kolonien med henvisning til israelittenes triste ørkenvandring».2 Moseboks 15 kapittel vers 22 om Moses i ørkenen Sjur

I 1934 ble det slutt på Ørkenen Sur, da ble slumbebyggelsen revet, og myndighetene gjorde om plassen til park- og idrettsanlegg. Alle beboerne som bodde her måtte registrere seg og fikk et tilskudd på 21 dollar i måneden slik at de kunne skaffe seg et mer anstendig sted å bo.

 Litteratur
Ørkenen Sur. Den norske uteliggerkolonien i Brooklyn lokalhistorisk skildring av norske sjømenn i New York på 1920-tallet, av Thor Gotaas og Roger Kvarsvik, utgitt i 2010, ISBN 978-82-430-0493-1Forlaget Spartacus' reklameside om boka Ørkenen Sur 

 Referanser 

Eksterne lenker
 Dokumentarfilm om Ørkenen Sur (sendt på NRK 2015)

Kategori:Fattigdom
Kategori:Brooklyn